label_title: Moskovan metron pommi-iskut 2010
label_desc: Moskovan metron pommi-iskut 2010 tapahtuivat 29. maaliskuuta 2010 Moskovassa. Kaksi itsemurhapommittajaa räjäyttivät itsensä tappaen 40 ihmistä kahdella eri metroasemalla. Ensimmäinen räjähdys tapahtui Lubjankan () metroasemalla ja toinen 42 minuuttia myöhemmin Park Kultury (, ) -asemalla. Venäläisten viranomaistietojen mukaan tekijöinä olivat kaksi pohjoiskaukasialaista naista.